Santa Costanza

Santa Costanza je crkva u Rimu, sagrađena pod carem Konstantinom sredinom 4. stoljeća kao grobnica (mauzolej) njegovih kćeri Konstantine i Helene. Kasnije je Konstantina (italijanski: Constanza) slavljena kao svetica, te je po njoj nazvana crkva. Arhitektura Vanjski zidovi su glatki, bez profilacija. Na njima su samo prozori i vrata. Debeli zidovi koji nose kupolu stanjeni su nišama. Ispod kupole u centralnom prostoru nalazi se deambulatorij. Tamo sa tambura (dijela kupole) pada difuzno svjetlo koje daje dojam nebeskog i onozemaljskog. Iznutra se nalaze mozaici u ophodu te zbog specifičnog osvijetljenja zidovi izgledaju kao da blijede i nestaju. Mozaici su poganske ikonografije, ali može im se pripisati i kršćanska simbolika. Jedan od takvih primjera su vitice vinove loze koje predstavljaju izobilje ili novi život. Stupovi koji se nalaze unutra različite su boje, stoga se svjetlost različito odbija od njih. Crkva ima skrivenu uzdužnu os i dodan narteks. U crkvi se nalazi i sarkofag od porfira (materijal crvene boje) uz koji se veže carska simbolika. Vanjske veze Santa Costanza - Sacred Destinations Travel Guide Interior photo - Active Italy Gallery of Santa Constanza Arhivirano 2008-12-14 na Wayback Machine-u - with 28 photos of the church by Stevan Kordic